CELEX: 32020R0957
Language: lt
Date: 2020-06-26 00:00:00
Title: Komisijos įgyvendinimo reglamentas (ES) 2020/957 2020 m. birželio 26 d. dėl tam tikrų prekių klasifikavimo Kombinuotojoje nomenklatūroje

3.7.2020   
               
               
                  LT
               
               
                  Europos Sąjungos oficialusis leidinys
               
               
                  L 211/4
               
            
         KOMISIJOS ĮGYVENDINIMO REGLAMENTAS (ES) 2020/957
         2020 m. birželio 26 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Šis reglamentas privalomas visas ir tiesiogiai taikomas visose valstybėse narėse.
         
         
            Priimta Briuselyje 2020 m. birželio 26 d.
            
               
                  Komisijos vardu
               
               
                  Pirmininkės pavedimu
               
               Philip KERMODE
               
                  L. e. generalinio direktoriaus pareigas
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Iš aliuminio pagamintas (nelietinis) maždaug 50 mm skersmens apvalios plokštelės su prie jos pritvirtintais maždaug 30, 40 arba 50 mm aukščio aušinimo strypeliais pavidalo kaltinis gaminys (vadinamasis radiatorius).
                        Jis pateikiamas naudoti įvairiuose gaminiuose siekiant išsklaidyti LED modulių skleidžiamą šilumą.
                        Žr. paveikslą  (*1).
                     
                     
                        7616 99 90 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7616, 7616 99  ir 7616 99 90  atitinkančiais prekių aprašymais.
                        Gaminys nelaikytinas šviestuvų ar apšvietimo įrangos dalimi ir jam nepriskirtinas KN kodas 9405 99 00 , nes pateiktas muitinei gaminys dėl savo pavidalo ar kitų konkrečių savybių nėra atpažįstamas kaip vien tik arba daugiausia gaminiui, priskiriamam 9405 pozicijai, skirta dalis (taip pat žr. Suderintos sistemos paaiškinimų 94 skirsnio paaiškinimų (dalys) pirmą pastraipą).
                        Gaminys nepritaikytas naudoti kaip konkretaus gaminio dalis. Todėl pateiktas gaminys negali būti atpažįstamas kaip prekių, priskiriamų kuriai nors konkrečiai pozicijai (pavyzdžiui 8539, 8541 arba 8543 pozicijai), dalis. Taigi gaminys nelaikytinas gaminių dalimi.
                        Todėl gaminys laikytinas kitu nelietiniu aliuminio gaminiu ir jam priskirtinas KN kodas 7616 99 90 .
                     
                  
               
            
               (*1)  Paveikslas pateikiamas tik dėl informacijos.